钦定古今图书集成/历象汇编/岁功典/第033卷 > 《江南志书》 > 嘉定县
## 钦定古今图书集成/历象汇编/岁功典/第033卷 > 《江南志书》 > 嘉定县

三月十一日为麦生日，喜晴。二十八日为东岳天齐
圣帝生辰。其行宫在江湾镇者最盛。清明前后十馀
日，士女拈香，阗塞塘路。楼船野舫，充满溪河。附近村
坊，各以船载楮帛，鸣金张帜，交纳庙内，堆积如山，名
曰“解钱粮。”又有买卖赶趁货物戏具，及开场赌博，乡
城毕集。　三月天多雨黄沙，是年食麦者多呕黑沙
不害，沙即霾也，土人谓之“落沙。”